**Тақырып 15.** Есеп беру күнінен кейінгі оқиғалар.

***Дәрістің мақсаты:*** Есеп беру күнінен кейінгі оқиғалар жайлы түсінік беру

**Дәріс сабағының жоспары**

1. Есеп беру күнінен кейінгі туындаған түзететін оқиғалар

2. Есеп беру күнінен кейінгі туындаған түзетпейтін оқиғалар

3. Дивидендтер немесе ұқсас үлестірулер

Осы Стандарттың мақсаты – келесілерді бекіту болып табылады:

a) Есеп беру күнінен кейінгі оқиғаларды есептегенде қай жағдайларда субъект қаржылық есептілікті;

b) Субъектінің қаржылық есептілікті шығаруға бекіту күні және есеп беру күнінен кейінгі оқиғалар туралы беруге тиісті ақпаратты түзетуге тиіс екені.

Сондай-ақ, Стандарт егер есеп беру күнінен кейінгі оқиғалар қызмет үздіксіздігіне жол берудің негізсіздігін көрсетсе, субъектінің өз қаржылық есептілігін қызмет үздіксіздігіне жол беру негізінде құрмауын талап етеді.

Қолдану аясы. Қаржылық есептілікті есептеу әдісімен құратын және тапсыратын субъект осы Стандартты есеп беру күнінен кейінгі оқиғаларды есептеу және ашып көрсету үшін қолдануы тиіс. Осы Стандарт мемлекеттік коммерциялық кәсіпорындардан басқа барлық қоғамдық сектор субъектілеріне қолданылады.

ҚС ХҚЕС К жариялаған Қоғамдық сектор үшін қаржылық есептіліктің халықаралық стандартының алғы сөзінде мемлекеттік коммерциялық кәсіпорындар (МКК) ҚЕХСК шығарған ҚЕХС қолданатынын айқындайды. «МКК» терминінің анықтамасы «Қаржылық есептілікті ұсыну» 1 ҚС ХҚЕС көрсетілген.

Осы Стандартта келесі терминдер төмендегідей мағынада қолданылады:

Есеп беру күнінен кейінгі оқиғалар – есеп беру күні мен қаржылық есептілікті шығаруға рұқсат етілген күн арасындағы болатын жағымды және жағымсыз оқиғалар:

a) Есеп беру күніндегі болған (есеп беру күнінен кейінгі туындаған түзететін оқиғалар) жағдайлардың барын растайтындар;

b) Есеп беру күнінен кейінгі туындаған жағдайларды (есеп беру күнінен кейінгі туындаған түзетпейтін оқиғалар) көрсететіндері.

Қаржылық есептілікті ұсынысқа бекіту. Есеп беру күнінен кейінгі оқиғаларды анықтау үшін есеп беру күнін, сондай-а қаржылық есептілікті шығаруға бекіту күнін анықтап алған жөн. Есеп беру күні дегеніміз қаржылық есептілік жататын есептілік кезеңінің соңғы күні. Қаржылық есептілікті шығаруға бекіту күніне есептіліктің соңғы нысанын беруге өкілетті тұлға немесе органның бекітуін алған күн жатқызылады. Осы соңғы есептілік бойынша аудиторлық қорытынды жасалады. Есеп беру күнінен кейінгі оқиғаларға есеп беру күні мен қаржылық есептілікті шығаруға рұқсат етілген күн арасындағы болатын жағымды және жағымсыз оқиғалар,:

а) бұлар таза пайда/шығын туралы көпшілікке хабарланғанынан;

b) бақылауға алынған субъектінің қаржылық есептілігі бекітілуінен;

c) қаржылық есептілікке жататын басқа таңдамалы ақпараттардың жариялануынан кейін орын алған болса да.

Қаржылық есептілікті шығаруға дайындауға қатысты үрдіс ел ішіндегі, сонымен қатар, әр елдердегі субъектілердің әрқандай типіне қарай ерекшеленуі мүмкін. Ол субъектінің сипатына, нұсқаулық құрылымына, осы субъектіге қатысты нормативті талаптар мен қаржылық есептілікті құру мен соңғы рәсімдеу тәртіптерімен де байланысты бола алады.

Жекелеген мемлекеттік ведомстволардың қаржылық есептілігін бекіту жауапкершілігі орталық қаржылық басқарма (немесе ревизор, бас бухгалтер сияқты қаржылық жоғары лауазымды тұлға/бухгалтерлік қызметкер) басшылығында бола алады. Шоғырландырылған қаржылық есептілікті бекіту жауапкершілігі жалпы бірлесе орталық қаржылық басқарма басшысына (немесе ревизор, бас бухгалтер сияқты қаржылық жоғары лауазымды тұлға/бухгалтерлік қызметкер) немесе Қаржы министріне (немесе тең дәрежедегі шенеунікке) тиесілі бола алады. Кейбір жағдайларда бекіту үрдісінің соңғы сатысы ретінде субъект өзінің қаржылық есептілігін басқа органға тапсыруға міндетті (мысалы, парламент немесе жергілікті кеңес сияқты заң шығарушы органға). Басқа жағдайларда басқа органға есептілік ұсыну тек ресми немесе рәсімдік тәртіп бола алады және осы басқа орган есептілікке өзгерістер енгізуді талап ету өкілеттілігіне ие болмауы мүмкін. Қаржылық есептілікті шығаруға бекіту күні нақты елдің мәнмәтінінде анықталады.

**Бақылау сұрақтары**

1. Есептілікті ұсынуға бекіту күнін ашып көрсету
2. Есеп беру күнінде болған жағдайлар туралы ашып көрсетулерді нақтылау
3. Есеп беру күнінен кейінгі туындаған түзетпейтін оқиғаларды ашып көрсету
4. Мойындау жəне бағалау